મોઆવીયા બીન અમ્મારની રિવાયત છે : હઝરત ઇમામ સાદિક (અ.સ.) પાસે જરી ભરેલી એક થેલી હતી. જેમાં ઇમામ હુસયન (અ.સ.)ની પવિત્ર કબરની પાક માટી હતી. જ્યારે નમાઝનો વખત થતો ત્યારે તે માટી (તુરબત)ને નમાઝની જગ્યા ઉપર ફેલાવી દેતા અને તેની જ ઉપર સજદો કરતા હતા. હ. સાદીક (અ.સ.)એ ફરમાવ્યું: હ.ઇ. હુસૈન (અ.સ.)ની તુરબત પર સજદાહ કરવાથી સાત પરદા હટી જાય છે. એક બીજી રિવાયતમાં છે : હ. સાદીક (અ.સ.) ખુદાની બારગાહમાં નમ્રતા માટે ફક્ત ઇ. હુસૈન (અ.સ.)ની તુરબતે પાક પર સજદહ કરતા હતા.